Ehdotus neuvoston asetukseksi (EY, Euratom) takuurahaston perustamisesta ulkosuhteisiin liittyville hankkeille annetun asetuksen (EY, Euratom) N:o 2728/94 muuttamisesta /* KOM/98/0168 lopull. - CNS 98/0117 */



Virallinen lehti nro C 032 , 06/02/1999 s. 0011



Ehdotus neuvoston asetukseksi (EY, Euratom) takuurahaston perustamisesta ulkosuhteisiin liittyville hankkeille annetun asetuksen (EY, Euratom) N:o 2728/94 muuttamisesta (1999/C 32/12) KOM(1998) 168 lopull. - 98/0117(CNS) (Komission esittämät 18 päivänä maaliskuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon Euroopan atomienergiayhteisön perustamissopimuksen ja erityisesti sen 203 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon tilintarkastustuomioistuimen lausunnon, sekä katsoo, että rahastoa rahoitetaan Euroopan yhteisöjen yleisestä talousarviosta siirrettävillä varoilla, rahaston käyttövarojen sijoittamisesta saatavilla korkotuloilla sekä takaisinmaksun laiminlyöneiltä lainansaajilta perittävillä korvauksilla, joiden määrä vastaa rahaston myöntämää takausta, rahaston toiminnasta saatujen kokemusten perusteella rahaston varojen ja pääomavelkojen takausten sekä niihin lisättävien erääntyneiden, maksamattomien korkosaatavien välinen 8 prosentin suhde vaikuttaa riittävältä, tavoitesumman saavuttamiseksi vaikuttaa riittävältä suorittaa takuurahastoon summa, joka vastaa 6 prosenttia kunkin toimenpiteen määrästä, takuurahasto on saavuttanut tavoitesumman 31 päivänä joulukuuta 1997 ja rahoitusastetta on aiheellista tarkistaa, kun rahaston varat ylittävät tavoitesumman, olisi ylimenevä määrä palautettava Euroopan yhteisöjen yleiseen talousarvioon, kokemusten perusteella rahaston toiminta edellyttää komission eri yksiköiden laajaa työpanosta, olisi siirrettävä rahaston varainhoito komissiolle; tilintarkastustuomioistuin valvoo rahaston varainhoitoa, ja perustamissopimuksissa ei ole tämän asetuksen antamiseksi tarvittavista valtuuksista muita määräyksiä kuin EY:n perustamissopimuksen 235 artikla ja Euratomin perustamissopimuksen 203 artikla, ON ANTANUT TÄMÄN ASETUKSEN: 1 artikla Muutetaan asetusta (EY, Euratom) N:o 2728/94 seuraavasti: 1. Korvataan 3 artiklan 2 kohta seuraavasti: Tavoitesummaksi vahvistetaan 8 prosenttia kustakin toimenpiteestä aiheutuneista yhteisön pääomasitoumuksista kokonaisuudessaan, lisättynä erääntyvillä, maksamattomilla koroilla. 2. Korvataan 4 artiklan 1 kohdan ensimmäinen alakohta seuraavasti: Edellä 2 artiklan ensimmäisessä luetelmakohdassa tarkoitetut rahastoon suoritettavat määrät ovat 6 prosenttia toimenpiteiden pääoma-arvosta. 3. Korvataan 5 artiklan 1 kohta seuraavasti: Jos takaisinmaksun laiminlyönnistä aiheutuneiden takausmaksujen suoritusten johdosta rahaston varat ovat pienemmät kuin 75 prosenttia tavoitesummasta, korotetaan suoritettavat määrät 7 prosenttiin uusien toimenpiteiden osalta siihen saakka, kunnes tavoitesumma saavutetaan uudelleen. 4. Korvataan 6 artikla seuraavasti: Annetaan rahaston varainhoito komission hoidettavaksi. 5. Korvataan 9 artikla seuraavasti: Komissio antaa kokonaiskatsauksen rahaston toiminnasta ennen 31 päivää joulukuuta 2006. 2 artikla Tämä asetus tulee voimaan 1 päivänä tammikuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.